Vysvetlenie č. 5



1. Identifikačné údaje:
[bookmark: _Hlk510677417]Názov verejného obstarávateľa / prijímateľa: 		Ľubovnianska nemocnica, n.o.
[bookmark: _Hlk510677422]Sídlo verejného obstarávateľa / prijímateľa: 		Obrancov mieru 3, 064 01 Stará Ľubovňa
[bookmark: _Hlk532994993]Predmet / názov zákazky:	Magnetická rezonancia (MRI prístroj)



2. Druh postupu[footnoteRef:1]:					nadlimitná zákazka [1:  Uvedie sa napr. podlimitná zákazka podľa § 113 ZVO, nadlimitná zákazka - verejná súťaž, nadlimitná zákazka - užšia súťaž a pod. ] 




3. Označenie v Úradnom vestníku EÚ:			666082-2025


4. Označenie vo Vestníku VO vedeného ÚVO:		16244-MST, Vestník č. 206/2025 – 13.10.2025


5. Predpokladaná hodnota zákazky: 			2.156.000,00 Eur bez DPH



Verejný obstarávateľ Ľubovnianska nemocnica, n.o. prijal dňa 12.11.2025  žiadosť o vysvetlenie súťažných podkladov v tomto znení:









Vážený verejný obstarávateľ,

chceli by sme Vás požiadať o vysvetlenie:

Vo svojom vysvetlení č. 4 zo dňa 11.11.2025 záujemcovi na jeho otázku k bodu č.7 - Bod 4.
a bod 5. v Prílohe č. 7 - Technická špecifikácia MRI prístroja:

Maximálna dosiahnuteľná amplitúda v každej osi (VO nemyslí efektívnu amplitúdu) - mT/m
rovnaký a väčší - 45
Maximálna dosiahnuteľná strmosť (T/m/s) v každej osi (VO nemyslí efektívnu amplitúdu) - T/m/s - rovnaký a väčší - 200
[image: ]Verejný obstarávateľ akceptoval po Vysvetľovaní č. 2 zo dňa 4.11.2025 dodanie prístroja s moderným efektívnym typom gradientného systému typu UHE so špičkovou amplitúdou (Maximum Amplitude Performance) 45 mT/m a špičkovou rýchlosťou zmeny (slew rate) (Maximum Slew-Rate Performance) 200 T/m/s. Jedná sa o popis riešenia firmy GE, pričom špecifikácia špičkového výkonu gradientného zosilňovača nie je schopná dodať hodnoty 45 mT/m a 200 T/m/s súčasne dosiahnuteľné pozdĺž každej osi ako sa požaduje od iných výrobcov. Analýza spotreby energie a parametrov Echo Spacing (ESP) dokazuje, že gradientný výkon UHE na jednu os je v podstate ekvivalentný 36 mT/m a 150 T/m/s.


Tieto hodnoty nemožno považovať za porovnateľné s hodnotami 45 mT/m a 200 T/m/s súčasne dosiahnuteľné pozdĺž každej osi, pokiaľ ide o skutočný gradientný výkon. Akceptovaním tejto alternatívy sa znižuje medicínsko-technické využitie prístroja, zhoršuje sa kvalita výsledného obrazu, rýchlosť vyšetrenia a obstará sa prístroj nižšej kategórie ako ponúkajú ostatní účastníci obstarávania a ako je zadefinované v pôvodnej technickej špecifikácii parametrov (Maximálna dosiahnuteľná amplitúda v každej osi (VO nemyslí efektívnu amplitúdu) - rovnaký a väčší ako 45 mT/m a Maximálna dosiahnuteľná strmosť (T/m/s) v každej osi (VO nemyslí efektívnu amplitúdu) - rovnaký a väčší 200 T/m/s) sú súčasne dosiahnuteľné pozdĺž každej osi a diskriminujú sa ostatní účastníci obstarávania, ktorí ponúknu prístroj s pôvodne požadovanými parametrami.
Podotýkame, že parametre skutočná maximálna amplitúda a skutočná maximálna strmosť predstavujú 15% z hodnotiacich parametrov pre hodnotu bodu a výkonu v zdravotných
[image: ]


poisťovniach, čím sa obstarávateľ vystavuje riziku nižších platieb pri akceptovaní riešenia spoločnosti GE.
Hodnota efektívneho typu gradientu UHE nie je akceptovaná poisťovňami ako ekvivalent skutočných reálnych hodnôt.
Pýtame sa, či obstarávateľ neprehodnotí tento parameter a nezmení ho na pôvodnú hodnotu,
a to:
Maximálna dosiahnuteľná amplitúda v každej osi (VO nemyslí efektívnu amplitúdu) - mT/m
rovnaký a väčší - 45
Maximálna dosiahnuteľná strmosť (T/m/s) v každej osi (VO nemyslí efektívnu amplitúdu) -
T/m/s rovnaký a väčší - 200


Uviedol:
„Odpoveď verejného obstarávateľa:
V nadväznosti na vašu otázku odpovedáme nasledovne:
[image: ]Vysvetlenie súťažných podkladov č. 2 a oprava odpovede na Otázku č. 1
V nadväznosti na odpoveď verejného obstarávateľa k Otázke č. 1 vo Vysvetlení č. 2 zverejnenom na profile verejného obstarávateľa dňa 04.11.2025, týkajúcu sa parametrov gradientného systému MRI, verejný obstarávateľ spresňuje, že technická požiadavka na gradientný systém ostáva v pôvodnom znení súťažných podkladov, t. j.:
Maximálna dosiahnuteľná amplitúda v každej osi: minimálne 45 mT/m
Maximálna dosiahnuteľná strmosť (slew rate) v každej osi: minimálne 200 T/m/s Pôvodná odpoveď na otázku č. 1 sa týmto nahrádza a nemožno ju interpretovať ako zmenu požiadaviek na technické parametre gradientného systému.
Cieľom pôvodnej odpovede bolo len technické objasnenie terminológie „špičková“ vs.
„efektívna“ hodnota, nie zníženie požadovaného výkonu.
Verejný obstarávateľ sa rozhodol obnoviť pôvodné technické požiadavky, pretože odpoveď na otázku č. 1 mohla byť vykladaná ako povolenie dodania prístroja s nižšími reálnymi parametrami (napr. 36 mT/m a 150 T/m/s).
Aby sa zabezpečila rovnosť súťažiacich a dodržanie minimálnych požiadaviek, platí pôvodná technická špecifikácia bez zníženia parametrov.“

Ak predpokladáme, že cieľom verejného obstarávateľa je čo najefektívnejšie vynakladať verejné prostriedky, s cieľom nakúpiť MR prístroj, ktorý bude dosahovať zobrazovanie zodpovedajúce moderným typom MR prístrojov, chceme verejného obstarávateľa upozorniť na fakt, že triedu MR prístroja neurčuje iba gradientný systém ale výsledné zobrazovacie vlastnosti prístroja.

Tu chceme upozorniť aj na fakt, že uchádzač svojou otázkou chcel pravdepodobne „zaviesť“ verejného obstarávateľa tvrdením: „Podotýkame, že parametre skutočná maximálna amplitúda a skutočná maximálna strmosť predstavujú 15% z hodnotiacich parametrov pre hodnotu bodu a výkonu v zdravotných poisťovniach, čím sa obstarávateľ vystavuje riziku nižších platieb pri akceptovaní riešenia spoločnosti GE.“

Toto tvrdenie sa nezakladá na pravde, nakoľko po preskúmaní podmienok zdravotnej poisťovne s najväčším podielom pacientov na SK trhu, je vo verejne dostupnom dokumente uvedené nasledovné:

Technické zabezpečenie
	
Hodnotiaci parameter
	

Kritérium splnenia
	
Pásmo
plnenia
	

Váha

	

Vek prístroja
	Vek prístroja
do 10 rokov (vrátane technický upgrade)
	
Bez pásiem (plní/neplní)
	

15 %

	Sila magnetického poľa
	Sila	prístroja	2,8	T
a viac
	Bez pásiem (plní/neplní)
	
25 %

	

Amplitúda gradientného systému
	
Maximálna dosiahnuteľná amplitúda	45 mT/m a viac
	

Bez pásiem (plní/neplní)
	

10 %

	Slew rate gradientného systému
	Maximálny dosiahnuteľný	slew rate 200 T/m/s a viac
	
Bez pásiem (plní/neplní)
	

5 %

	
Najužší bod snímanej
oblasti (gantry)
	
Najužší bod snímanej oblasti (gantry) viac ako 65 cm
	
Bez pásiem (plní/neplní)
	

5 %

	

Software (ďalej SW)
	Posledná verzia SW (nový/upgrade) nemôže	byť	staršia viac ako 3 roky.
	

Bez pásiem (plní/neplní)
	

8 %

	
Spolu hodnotiace parametre "Technické zabezpečenie"
	
	
68 %



-	Viď odkaz

https://www.vszp.sk/poskytovatelia/zmluvne-vztahy/hodnotiace-parametre/metodika-k- hodnotiacim-parametrom-mr/

Pri pozornom preštudovaní technických požiadaviek VZP, ani samotná VZP neurčuje na aký typ gradientného systému bude prihliadať ani neurčuje, či 10 % a 5 % zvýhodnenie ceny bodu, bude platné pre konkrétne meranie gradientného systému a teda ani to, či musí byť gradientný systém meraný v každej osi alebo zloženej prípadne vektorovému „výkonu“ atď.

Definícia, ktorú použil verejný obstarávateľ vychádza z definície spoločnosti Siemens Healthineers, ktorá je v regióne dominantnou, no táto definícia gradientého systému nemusí zodpovedať reálne dosahovaným výsledkom. Príkladom z praxe sú aj moderné LED žiarovky a klasické, kde pri rovnakom príkone je dosahovaný pri LED nepomerne vyšší svetelný tok, nakoľko pracujú s vyššou účinnosťou analógia (UHE).

[image: ]Za zmienku stojí aj časť otázky kde uchádzač tvrdí: “ ... Analýza spotreby energie a parametrov Echo Spacing (ESP) dokazuje, že gradientný výkon UHE na jednu os je v podstate ekvivalentný 36 mT/m a 150 T/m/s...“ tu je vhodné sa verejného obstarávateľa opýtať, či je pre neho dôležitá spotreba prístroja alebo zobrazovací výkon.

Pre porovnanie uvádzame aj tabuľku niektorých na trhu sa vyskytujúcich prístrojov, ktoré by potenciálne mohli byť v danej súťaži ponúkané.

	
	Product Data

	
	Hero
	Lumina
	Vida XQ
	Vida XT
	Elition S
	Elition X
	MR7700

	System online KW
	6.4
	4.3
	4.3
	4.3
	8
	8
	7.5

	Stand by KW
	11.7
	8.4
	8.4
	8.4
	13.5
	13.5
	14

	Acquisition KW
	17.5
	23.1
	23.1
	27.4
	31
	31
	25.5

	Gradient strenght
	45/200
	36/200
	45/200
	65/200
	36/220
	45/220
	65/220

	
Cooling system KW
	
36
	
60
	
60
	
75
	
	
	



Z tabuľky je vidieť, že tvrdenie uchádzača o tom, „... že gradientný výkon UHE na jednu os je v podstate ekvivalentný 36 mT/m a 150 T/m/s...“, nezodpovedná realite pri porovnaní systémov HERO a Lumina. Tiež chceme upozorniť na porovnanie napr. systému MR 7700, ktorý má gradientný systém s hodnotami 65/220 v porovnaní so systémom VIDA XT, ktorý má podobný gradient a teda 65/200, kde je pomerný rozdiel medzi jednotlivými prístrojmi, čo sa týka spotreby pri akvizícii a teda 25.5kW pre 7700 vs 27.4kW pri VIDA XT.

Aj z tohto porovnania je možné vidieť, že systém MR 7700 je cca o 7% účinnejší ako systém VIDA XT. Tiež chceme verejného obstarávateľa upozorniť na tzv. chladiaci výkon, ktorý napr. pre VIDA ako aj Lumina je násobne vyšší ako napr. pre prístroj HERO.
Máme za to, že verejný obstarávateľ počas procesu PHZ nevynaložil dostatočné úsilie na to, aby primerane a objektívne zhodnotil jednotlivé technológie na trhu, najmä čo sa týka výslednej kvality obrazu.
Uspokojil sa s údajmi prezentovanými jednotlivými potenciálnymi uchádzačmi a číselnými údajmi, na základe ktorých, však nemožno čo najpresnejšie hodnotiť kvalitu zobrazovacieho

zariadenia, a tým ani efektívnosť nákupu a využívania verejných financií, kedy sa na základe porovnávania jednotlivých číselných hodnôt sústredil iba na určité aspekty MR zobrazovacieho prístroja.
Nakoľko celkovú kvalitu zobrazovania a teda aj úroveň prístroja odzrkadľuje nie iba jediný parameter a teda podľa verejného obstarávateľa rsp. uchádzača, ktorý požadoval o vysvetlenie. gradientý systém, ale úroveň prístroja odzrkadľuje najmä kvalita zobrazovania na ktorú má vplyv okrem iného aj homogenita, počet AD prevodníkov, počet elementov v jednotlivých cievkach, technológia cievok (ich možnosť čo najtesnejšie obopnúť vyšetrovaný objekt – napr. AIR cievky), možnosť vysielania excitačného RF pulzu s dvoch nezávislých miest pomocou dvoch nezávislých RF vysielačov a podobne...

Zároveň, chceme upriamiť pozornosť verejného obstarávateľa na minimálne príkony jednotlivých riešení a teda aj prípadné nutné vyvolané investície, ktoré môžu vzniknúť pri inštalácii menej efektívneho systému s vysokými nárokmi na elektrický príkon a to napríklad pre jednotlivé prístroje:

[image: ]Signa HERO – 64kVA rsp. 89kVA + 36 kW tepelný výkon, ktorý musí odviesť chladič Magnetom Lumina – 84 kVA rsp. 95 kVA + 60 kW tepelný výkon, ktorý musí odviesť chladič https://e-nabavki.gov.mk/File/DownloadPublicFile?fileId=6d46b662-ac5b-4bfb-9178- 362b160c5223
Magnetom Vida XQ – 84 kVA rsp. 118kVA pre XT + 60 kW tepelný výkon, ktorý musí odviesť chladič
https://doclib.siemens-healthineers.com/rest/v1/view?document-id=412114 Ingenia Elition X – 86kVA + 60 kVA príkon pre chladič
https://manuals.plus/m/6ddbfa397d810e4d79ae1468e97dbc368992998e6b2963061fed1a63 152d41ef#original


Na základe vyššie uvedeného máme za to, že definícia gradientého systému, tak ako ju použil verejný obstarávateľ, je zastaralá, neprihliada na v praxi dosahovaná výsledky a kvalitu zobrazovania a zbytočne obmedzuje moderné typy prístrojov a riešení.
Pre vyvrátenie tvrdenia, že umožnením dodania prístroja s gradientým systémom definovaným inak ako to navrhuje pýtajúci sa uchádzač, sa zníži kvalita rsp. trieda ponúkaného prístroja chceme upriamiť aj pozornosť na verejnú súťaž, kde verejný obstarávateľ Fakultní nemocnice Bulovka, postupoval pri definícii gradientného systému tak, aby umožnil ponúkať aj moderné typy riešení a nesústredil sa iba na jediný parameter podľa definície regionálne presadzovanej dominantou spoločnosťou na trhu viď.
VZ0233730: Magnetická rezonance 3T včetně pozáručního servisu - TENDER ARENA Pričom asi nemožno tvrdiť, že FN Bulovka, je nemocnica nízkeho štandardu a nízkymi nárokmi na kvalitu vyšetrovania.


Preto sa chceme verejného obstarávateľa opýtať, či v záujme čo najefektívnejšieho nákupu a nakladania s verejnými prostriedkami, usporiada aj porovnávanie kvality jednotlivých DICOM obrazov pre jednotlivé typy vyšetrení, ktoré plánuje na oddelení vykonávať, pričom určí pre každého z potenciálnych dodávateľov rovnaké typy protokolov, zobrazovaciu maticu,


[image: ]typ váženia obrazu, sekvencie, počet opakovaná pri nábere dát, čas na sekvenciu prípadne ďalšie upresňujúce informácie ako napr. BMI probanta rsp. fantóm a či pri následnom postupe pri verejnej súťaži zadefinuje aj kvalitatívne hodnotenie kvality obrazu ako aj jednotlivých parametrov.

Ďakujeme za odpoveď.


Odpoveď verejného obstarávateľa:

V nadväznosti na Vašu žiadosť o vysvetlenie zo dňa 12. 11. 2025 týkajúcu sa technických parametrov gradientného systému MRI zariadenia uvádzame nasledovné:

Verejný obstarávateľ po opätovnom prehodnotení predmetnej požiadavky nepovažuje za opodstatnené meniť technické podmienky súťažných podkladov v bode 4 a 5 Prílohy č. 7 – Technická špecifikácia MRI prístroja.
Technické požiadavky boli stanovené s cieľom zabezpečiť, aby ponúkané riešenie dosahovalo minimálne parametre výkonu, ktoré sú v súčasnosti štandardom pre moderné 3T MRI prístroje a zároveň reflektovali na požiadavky klinického využitia, kvalitu zobrazenia a medicínsko-technickú úroveň zariadenia.

Verejný obstarávateľ trvá na tom, že:
· požadovaná maximálna dosiahnuteľná amplitúda v každej osi musí byť minimálne 45 mT/m,
· a požadovaná maximálna dosiahnuteľná strmosť (slew rate) v každej osi minimálne 200 T/m/s,

pričom uvedené hodnoty musia byť reálne dosiahnuteľné v každej osi a nie iba deklarované ako ekvivalentné alebo odvodené hodnoty typu „efektívna“ či „vektorová“.

Predmetné parametre predstavujú jasne definované, merateľné a porovnateľné hodnoty, ktoré sú uplatňované v mnohých verejných obstarávaniach rovnakého alebo vyššieho rozsahu a sú plne v súlade s aktuálnymi požiadavkami poskytovateľov zdravotnej starostlivosti aj hodnotiacimi parametrami zdravotných poisťovní.

Z uvedených dôvodov verejný obstarávateľ neakceptuje požiadavku na zmenu definície gradientného systému, ani na opätovné prehodnotenie uvedeného parametra. Verejný obstarávateľ trvá na pôvodných technických parametroch v plnom rozsahu tak, ako sú uvedené v súťažných podkladoch.

V rámci prieskumu trhu pri stanovení PHZ Vaša spoločnosť deklarovala splnenie technických požiadaviek na gradientný systém predmetu verejného obstarávania. Následne však počas súťaže vo  vysvetlení  požadovala zmenu parametrov, ktoré by viedli k zníženiu technických vlastností predmetu verejného obstarávania a následného nesúladu technických parametrov pri hodnotení ponúk. 

Verejný obstarávateľ kritéria na vyhodnotenie ponúk v súťaži nemení a kvalitatívne hodnotenie obrazu, ako aj jednotlivých parametrov nebudeme uplatňovať.


S pozdravom 


V Starej Ľubovni dňa 13.11.2025			



Mená a podpisy členov komisie:


 .............................................
Ing. Jaroslav Marinčín, MPH

 .............................................
Ing. Ľubomír Saloň, PhD.

.............................................
Ing. Branislav Strišovský

.............................................
JUDr. Martina Duchová

............................................
MUDr. Štefan Harčarufka

.............................................
JUDr. Milan Knapík




MUDr. Peter Bizovský, MPH
     									 riaditeľ ĽN, n.o.
image3.jpeg




image1.jpeg




image2.emf
                       Ľubovnianska nemocnica, n. o.                                 Obrancov mieru 3, 064 01 Stará Ľubovňa    


